AQShda iqtisodiy ahvol qanday? 
Hozir AQShda ishsizlik darajasi 3,9 foiz - so'nggi 50 yilda eng past ko'rsatkich. Dekabrda 300 ming ish o'rni yaratilgan. 2019-yilda iqtisodiy o'sish biroz sekinlashishi kutilmoqda.
"Inflyatsiya sur'ati past va nazorat ostida. Yil davomida iqtisodiy vaziyatni kuzatib, qarorlar qabul qilamiz", - deydi Pauel. O'tgan yili Markaziy bank foiz stavkalarini to'rt marta ko'targan. Bu degani iste'molchilar va bizneslar uchun banklardan qarz va kredit olish sekin-asta qimmatlashmoqda. Bugun AQSh iqtisodiyoti 10 yil oldingi krizisdan butunlay chiqib olgan hisob, demak, imtiyozli programmalar davom etishiga hojat yo'q. Hozir AQShda ishsizlik darajasi 3,9 foiz - so'nggi 50 yilda eng past ko'rsatkich. Dekabrda 300 ming ish o'rni yaratilgan. 2019-yilda iqtisodiy o'sish biroz sekinlashishi kutilmoqda. Markaziy bank rahbari deydiki, global iqtisodiy o'sish borasidagi xavotirlar hamda AQShning boshqa davlatlar bilan savdo ustida tortishuvi 2018-yilning so'nggi choragida aksiyalar bahosini tushirib yubordi, ammo AQSh iqtisodiyoti barqaror o'sishda davom etmoqda. "Asosiy xavotir - global o'sish sekinlashuvi va buning AQShga ta'siri. Foiz stavkalarini ko'tarish yoki tushirish rejalab qo'yilmagan, vaziyatga qarab ish tutamiz", - deydi Jerom Pauel. AQSh Tijorat palatasining ogohlantirishicha, hozirda bizneslar ijobiy kayfiyatda, ammo proteksionizm, savdo urushlari va hukumat yopilishiga olib kelgan siyosiy mashmashalar o'sishni sekinlashtirishi mumkin.